Whites will outdo the black man every time
HEILBRON. – 'n Groep boere van die distrik het binne een dag reggekry wat die departement van paaie in 'n jaar nie kon doen nie.
Sowat 25 boere het Dinsdag aan die werk gespring nadat Maandag besluit is om sowat 10 km van die R34 tussen Heilbron en Frankfort reg te maak.
"Baie van ons is die hoenders in oor dié stuk pad wat so sleg is," sê Jasper van der Bijl, 'n boer van die distrik.
"Maar soos boere maar is, het ons besluit ons gaan nou self inspring."
Twee boere, Jannie Els en Jannie Naudé, het Maandag 'n klomp boere in die distrik wat gereeld dié pad ry, gebel en hulp gevra.
Binne een dag is alles gereël en Dinsdagoggend het sowat 25 boere en hul werkers begin grawe, kompakteer en gelyk maak.
Van der Bijl vertel in die afgelope twee weke is twee regeringsbakkies afgeskryf en het 'n dubbelwa-vragmotor se as mors-af gebreek op die slegte pad.
"Op sommige plekke moes jy op die skouer ry. Op ander plekke is die wegval langs die teer verskriklik hoog en gevaarlik. Daar is plekke waar 'n mens nie meer as 5 km/h kon ry nie. Ons tel nie eens meer hoeveel motors se vellings en bande daarmee heen is nie."
'n Laaigraaf is beskikbaar gestel, asook 'n wipbakvragmotor en wipbak-waentjies. Gruis is met olie gemeng en vasgestamp waar dit gedoen kon word en die pad is gelyk gemaak.
Van der Bijl sê dit gaan moontlik gereeld gedoen word.
"Die boere is positief hieroor, al is dit nie lekker dat dit tot op dié punt gevorder het nie.
"Ons is dankbaar teenoor die boere wat gehelp het."
Die paaie-departement het ook later die dag 'n stootskraper verskaf.
Volksblad het die afgelope 18 maande gereeld berig oor die toestand van die Vrystaatse paaie.
Boere van onder meer Hertzogville, Bothaville en Allanridge het self paaie in hul distrikte herstel.
Altesaam 70% van die Vrystaat se teerpaaie en 90% van die grondpaaie is in 'n slegte toestand. Word alles reg gedoen, gaan dit meer as R20 miljard kos en kan dit tot 20 jaar duur om dit reg te stel, het die Vrystaatse LUR vir polisie, paaie en vervoer, Butana Komphela, onlangs in die provinsiale wetgewer gesê.
Altesaam 23 kontrakte van gesamentlik R3,9 miljard het vanjaar tot stilstand geruk weens beweerde tenderkorrupsie.